Filmen ble godt mottatt av publikum og presse da den gikk på kino. Per Haddal, skrev blant annet: «Man imponeres over den uforferdede fremferd som regissøren Morten Kolstad lokker ut av de debuterende amatører i hovedrollene. Man imponeres over naturkulissene fra Svolvær, og man humrer over Lars Andreas Larssen som ordfører full av floskler, samt gleder seg over at ungdommen ikke synker hen i tiltaksløshet. Det er altså blitt en ganske fengende film, som har lykkes godt på sine premisser». Bjørn Granum var litt mer kritisk, men skrev fordelaktig at: «Et ungdommelig publikum vil nok lett identifisere seg med hovedpersonene, der særlig Trond Peter Munch viser friske og lovende takter».